17. ΑΠΟΦΑΣΙΣ ΥΠΟΥΡΓΟΥ ΕΡΓΑΣΙΑΣ Αριθ. 32293/7869 της 2/2 Οκτ. 1976 (ΦΕΚ Β΄ 1222) Περί καθορισμού αποδοχών σπουδαστών ανεγνωρισμένων Τεχνικών Επαγγελματικών Σχολών και Σχολών μαθητείας απασχολουμένων εις Στρατιωτικά Εργοστάσια και λοιπάς μονάδας και των τριών κλάδων των Ενόπλων Δυνάμεων. Έχοντες υπ’ όψει τας διατάξεις: α)Του άρθρ. 11 του Ν.Δ. 3789/57, περί τροποποιήσεως και συμπληρώσεως ενίων διατάξεων της εργατικής νομοθεσίας. β)Του άρθρ. 22 του Ν.Δ. 3971/59 περί τεχνικής και επαγγελματικής εκπαιδεύσεως, οργανώσεως Μέσης Εκπαιδεύσεως και Διοικήσεως της Παιδείας. Σελ. 364,046(β) Τεύχος 611-Σελ. 66 Σχετικήν γνωμοδότησιν του, κατά το άρθρ. 6 του Ν.Δ. 1198/72 Τμήματος Αμοιβής και Όρων Εργασίας Εργαζομένων εις τον Δημόσιον Τομέα Ανωτάτου Συμβουλίου Εργασίας, ληφθείσαν κατά την συνεδρίασιν αυτού της 3.7.76, ην και αποδεχόμεθα, αποφασίζομεν: 1.Καθορίζομεν τας αποδοχάς των σπουδαστών ανεγνωρισμένων Τεχνικών, Επαγγελματικών Σχολών και Σχολών Μαθητείας, απασχολουμένων εις Στρατιωτικά Εργοστάσια και λοιπάς μονάδας και των τριών κλάδων των Ενόπλων Δυνάμεων, αναλόγως των ετών απασχολήσεώς των, εις ποσοστόν επί του ισχύοντος γενικού κατωτάτου ορίου ημερομισθίου (ασφαλείας) ανειδικεύτου εργάτου, ως ακολούθως: α)Κατά το 1ον έτος απασχολ. ποσοστόν 40%. β)   »       » 2ον    »          »               »         50%. γ)   »       » 3ον    »          »               »         60%. δ)   »       » 4ον    »          »               »         70%. ε)Οι ηλικίας 18 ετών συμπεπληρωμένων ανεξαρτήτως χρόνου απασχολήσεως ποσοστόν 70% επί του εκάστοτε ισχύοντος ημερομισθίου ανειδικεύτου εργάτου. 2.Αι ώραι εργασίας τούτων εις ας αντιστοιχεί το ανωτέρω μισθολόγιον περιορίζονται εις 6 ημερησίως. 3.Αι ανωτέρω αποδοχαί, εις περίπτωσιν χορηγήσεως τροφής, υποδήσεως και ιματισμού, καταβάλλονται μειωμέναι κατά ποσοστόν 15%. 4.Αι Στρατιωτικαί υπηρεσίαι δύνανται να μεταφέρουν τους περί ων η παρούσα, μισθωτούς εις τους τόπους εργασίας των δι’ ιδικών αυτών μεταφορικών μέσων. 5.Από της ισχύος της παρούσης καταργούνται αι διατάξεις των υπ’ αριθ. 139876/6542/9.12.68 (ΦΕΚ 109/Α/1968), 4938/137/73 (ΦΕΚ 216/Β/17.2.73), 15198/240/73 (ΦΕΚ 402/Β/6.4.73) και 9886/1509/ 27.5.1974 (ΦΕΚ 620/Β/74) υπουργικών αποφάσεων ως και πάσα άλλη διάταξις αντικειμένη εις την παρούσαν. 6.Τυχόν καταβαλλόμενα ανώτερα ημερομίσθια δεν μειούνται δια της παρούσης. 7.Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. Η παρούσα δημοσιευθήτω δια της Εφημερίδος της Κυβερνήσεως. 15.ΝΝ.α.16-17 Μαθητές τεχνίτες

[Source: greek_legal_code_raptarchis | Tokens: 2174]